open-index/open-wikipedia-markdown huggingface dataset:
Klubiotteella

**Klubiotteella** on suomalaisen Eppu Normaali -yhtyeen 18-osainen live-albumisarja, jonka kuusi ensimmäistä osaa ilmestyivät 10. joulukuuta 2008, ja loput alkuvuodesta 2009. Kyseessä on live-levyjen julkaisemisen Suomen ennätys.

Alun perin kaikkien "Eppujen" Klubiotteella-kiertueen keikkojen piti olla vuoden 2008 puolella, mutta yhtyeen kitaristin Pantse Syrjän sairastuttua keuhkokuumeeseen, seuraavat keikat siirrettiin alkuvuoteen 2009. Ensimmäisten keikkojen lailla myös seuraavat taltioitiin ja julkaistiin omina kahden CD:n pakkauksinaan. Sarjan viimeinen osa, Lontoon keikka 11.3., ilmestyy 22. huhtikuuta.

27. toukokuuta 2009 julkaistiin tupla-DVD, mikä sisältää "Klubiotteella"-kiertueen pohjoisen keikoilla kuvattua materiaalia, takahuonepohdintoja, kommenttiraidan, vuonna 2005 taltioidut akustiset "Kahdeksas ihme"- ja "Vesilinjalla"-keikat, *Tahdon sut* -videon ja dokumentin sen tekemisestä, sekä muita keikkataltiointeja.

## Sarjan osat
* *14.11. [[Laihia]]*
* *15.11. [[Seinäjoki]]*
* *20.11. [[Joensuu]]*
* *21.11. [[Hankasalmi]]*
* *22.11. [[Porvoo]]*
* *23.11. [[Kotka (kaupunki)|Kotka]]*
* *28.11. [[Mikkeli]]*
* *24.1. [[Kouvola]]*
* *3.2. [[Kuopio]]*
* *4.2. [[Oulu]]*
* *5.2. [[Rovaniemi]]*
* *6.2. [[Tornio]]*
* *7.2. [[Ylläs]]*
* *11.2. [[Pori]]*
* *12.2. [[Kokkola]]*
* *20.2. [[Nokia (kaupunki)|Nokia]]*
* *21.2. [[Kankaanpää]]*
* *11.3. [[Lontoo]]*

## DVD
* *[[Eppu Normaali Klubiotteella (DVD)|Eppu Normaali Klubiotteella]]* (2009)

## Lähteet

* Eppu Normaalin viralliset sivut
* Epe's Music Shop
Jarmo Lehtinen (kartanlukija)

**Jarmo Lehtinen** (s. 3. tammikuuta 1969) on suomalainen rallin kartanlukija. Hän toimi vuosina 2002–2014 Mikko Hirvosen kakkoskuljettajana.

Lehtinen palasi MM-sarjaan M-Sportin kuljettajan Teemu Sunisen kakkoskuljettajana Sardinian rallissa kaudella 2019.

## Lehtisen ura
Lehtinen kiinnostui rallista jo pikkupoikana, kun isä otti pojan mukaan seuraamaan ralleja. Vuonna 1988 hän ryhtyi Ford Escortilla ajaneen Jari Mikkolan kartanlukijaksi. Muutaman vuoden sekä armeijan jälkeen harrastus muuttui työksi, kun Lehtinen sai työpaikan rallivalmennuskoulusta. Lehtisen taidoista alkoivat kiinnostua useat kuljettajat ja hän saikin kokemusta monista sarjoista ja kuljettajista. Marko Rämäsen kanssa hän kilpaili kansainvälisissä ralleissa Britannian avointa mestaruussarjaa myöten. Kotimaassa hän kilpaili rallin SM-sarjassa Jouni Ampujan rinnalla. Kaudella 2002 Lehtinen teki läpimurron päästyään Toni Gardemeisterin kartanlukijaksi Safari-ralliin sekä edelleen Mikko Hirvosen vierelle. Hirvonen ja Lehtinen pääsivät Fordin kautta Subarun tehdastalliin vuodeksi 2004, mutta sopimuksetta jääminen vuonna 2005 avasi mahdollisuuden kiertää myös rallin SM-sarjaa vanhan ystävän, Jouni Ampujan kanssa. Kaudeksi 2006 Hirvonen ja Lehtinen pääsivät pitkällä sopimuksella Fordin WRC-talliin Marcus Grönholmin rinnalle ja nousivat ykkösparin asemaan kaudella 2008.

Lehtinen voitti Hirvosen rinnalla 14 MM-osakilpailua. Rallin MM-sarjassa hän on voittanut hopeaa kausilla 2008, 2009, 2011 ja 2012 sekä pronssia kausina 2006 ja 2007. 

7. elokuuta 2017 Lehtinen ilmoitti jättävänsä Toyotan rallitiimin urheilutoimenjohtajan tehtävänsä Saksan rallin jälkeen.

## Rallin MM-sarjan tulokset
()

## Lähteet

## Aiheesta muualla
Sirkka Lehto

**Sirkka Lehto** (5. kesäkuuta 1924 Forssa – 26. heinäkuuta 1997) oli suomalainen näyttelijä, joka esiintyi 1950-luvulla muutamissa elokuvissa. Niitä olivat *[[Pitkäjärveläiset]]* (1951), *[[Yö on pitkä]]* (1952) ja *[[Musta rakkaus (elokuva)|Musta rakkaus]]* (1957). Lehdon tunnetuin roolihahmo oli kuitenkin Leena Rintamäki vuosina 1972–1978 esitetyssä televisiosarjassa *[[Rintamäkeläiset]]*. *Rintamäkeläisten* jälkeen hän esiintyi televisiosarjoissa *[[Kotirappu]]* ja *[[Terveysasema (televisiosarja)|Terveysasema]]*. Sirkka Lehto kuoli 73-vuotiaana kesällä 1997.

## Lähteet
Seth E. Meek

**Seth Eugene Meek** (1. huhtikuuta 1859 Hicksville, Ohio, Yhdysvallat – 6. heinäkuuta 1914 Chicago, Yhdysvallat) oli yhdysvaltalainen eläintieteilijä. Hän oli aikansa merkittävimpiä Pohjois-Amerikan kalojen ja matelijoiden asiantuntijoita.

Meekin suku oli lähtöisin Walesista. Hän opiskeli Indianassa, ensin Valparaison yliopistossa, sitten kolme vuotta Bloomingtonissa Indianan valtionyliopistossa, josta hän valmistui 1884. Filosofian tohtoriksi hän väitteli Bloomingtonissa 1891.

Meek toimi opettajana eri paikoissa, kunnes hänet vuonna 1892 kutsuttiin Fayettevilleen Arkansas Industrial Universityn museon biologian ja geologian osastojen professoriksi ja kuraattoriksi. Hän toimi ajoittain Yhdysvaltain kalastuskomission assistenttina ja osallistui kesälomillaan komission tieteellisiin tutkimuretkiin eri puolille Yhdysvaltoja. Vuodesta 1897 alkaen hän työskenteli apulaiskuraatorina Chicagon luonnonhistoriallisessa kenttämuseossa aina kuolemaansa saakka.
  
Meek avioitui 25. joulukuuta 1886 Ella Tournerin kanssa, joka on kirjoittanut hänestä lyhyen elämäkertakirjan.
	
Meek kirjoitti lukuisia tieteellisiä artikkeleita matelijoista ja kaloista sekä kuvaili ja nimesi suuren joukon eläimiä.

## Lähteet
* Genealogy Biography 
### Viitteet
HK MVD

**HK MVD** () oli venäläinen ammattilaisjääkiekkojoukkue Balašihasta Moskovan alueelta. Joukkue pelasi KHL-liigassa. Seuran nimilyhenne MVD tulee sanoista *Ministerstvo vnutrennih del*, joka tarkoittaa sisäasiainministeriötä.

## Historia

Alkusysäys joukkueen perustamiselle tuli miliisijoukkojen päivänä 5. maaliskuuta 2003 pelatusta ystävyysottelusta Venäjän ja Valko-Venäjän sisäministeriöiden joukkueiden välillä. Valko-Venäjän presidentti Aleksandr Lukašenko jääkiekkofanina ehdotti myös vastaavaa jääkiekko-ottelua, joka pelattiin seuraavassa marraskuussa. Helmikuussa 2004 Venäjän sisäministeriön joukkue kävi myös voittamassa poliisien keskinäisen mestaruuden Sveitsissä.

Virallisen määräyksen joukkueen perustamisesta allekirjoitti sisäministeri Rašid Nurgalijev 22. huhtikuuta 2004, jota pidetään joukkueen perustamispäivänä. Joukkueen kotipaikaksi tuli Tver, kun HK MVD perustettiin Vysšaja Liga -joukkueen THK Tverin perustalta.

Joukkue muutti kotipaikkaa Balašihaan, kun uusi kotihalli Balašiha-Arena valmistui 2007.

Kaudella 2009–2010 HK MVD pelasi KHL:n finaaleissa häviten Ak Bars Kazanille otteluvoitoin 3–4. Kauden jälkeen sovittiin HK MVD:n ja Moskovan Dynamon yhdistämisestä uudeksi KHL-joukkueeksi OHK Dinamo. Samalla perustettiin VHL:ssä pelaava farmijoukkue Dinamo, joka ensimmäisellä kaudella pelasi kotipelinsä Tverissä ja kaudella 2011–2012 Balašihassa.

## Lähteet
* HK MVD:n virallinen sivu 

### Viitteet
Vapaa-aukko

**Vapaa-aukko** on sillan keskilinjan suuntainen kahden peräkkäisen tuen välinen pienin vapaa vaakasuora etäisyys. Se mitataan yleensä tukien yläpään korkeudelta tai suunnitelmapiirustuksiin merkityiltä kohdilta. Holvi- ja kaarisilloissa se mitataan holvin tai kaaren kannan korkeudelta.

## Lähteet
HK Himik Voskresensk

**HK Himik Voskresensk** () on jääkiekkojoukkue Voskresenskistä, Venäjältä. Joukkue pelaa kaudella 2016–2017 Venäjän toiseksi korkeimmalla sarjatasolla VHL-liigassa.

## Historia

Voskresenskissä toimi Himik Voskresensk -niminen jääkiekkoseura 1950-luvulta aina vuoteen 1998 asti, jolloin se nimettiin uudelleen Himik Moskovan alueeksi ja lopulta vuonna 2005 seura siirrettiin toiseen kaupunkiin Mytištšiin. Voskresensk paikalliset sijoittajat ostivat samana vuonna toisella sarjatasolla pelaavan, jota oltiin lopettamassa, ja nimesivät sen Himik Voskresenskiksi, jotta perinteinen seura saisi jatkoa kaupungissa.

Nykyinen Himik Voskresensk pelasi toisella sarjatasolla Vysšaja Ligassa kolme kautta ja voitti mestaruuden kaudella 2007–2008. Tämä oikeutti seuralle paikan laajennusjoukkueena uuteen KHL-liigaan. Kausi 2008–2009 oli heikko Himikille. Seuralla oli liigan pienin budjetti kymmenellä miljoonalla dollarilla, mikä oli alle viidesosa liigahuipusta, ja Himik jäikin liigan runkosarjassa viimeiseksi. Talousvaikeuksien takia seura ei osallistunut kesällä  ja lopulta seura ilmoitti tekevänsä konkurssin.

Heinäkuussa 2009 ilmoitettiin, että Himik ei sittenkään lopeta toimintaansa, vaan siirtyy toiselle sarjatasolle Vysšaja Ligaan. Samalla seuran johto vaihtui, ja sen ottivat haltuun entiset jääkiekkoilijat Valeri Kamenski ja Valeri Zelepukin. Himik pelasi kauden 2009–2010, jonka jälkeen Vysšaja Ligasta tuli VHL. Uudistetun sarjan johto ei katsonut Himikin täyttävän sarjavaatimuksia eikä joukkue saanut sarjapaikkaa. Himikin sarjapaikkaa luvattiin tarkastella uudestaan vuoden päästä, mutta seura päätti keskittää toimintansa nuorten pääsarjaan nimellä MHK Himik.

Himik teki paluun VHL-sarjaan kaudella 2015–2016.

## Joukkue kaudella 2025–2026

### Valmennus & Joukkueenjohto
* **Päävalmentaja:** Jegor Baškatov 
* **Apuvalmentaja:** Oleg Gubin 
* **Apuvalmentaja:** Artjom Karavajev 
* **Maalivahtivalmentaja:** Dmitri Šamigin 
* **Videovalmentaja:** Aleksandr Sytšuškin 
* **Fysiikkavalmentaja:** Aleksei Maslov 
* **Huoltopäällikkö:** Vladimir Agulin 
* **Huoltopäällikkö:** Nariman Bobkov 
* **Toimitusjohtaja:** Aleksandr Morozov 
* **Urheilutoimenjohtaja:** Roman Beljajev 
* **Joukkueenjohtaja:** Sergei Avdejev 

*Lähde: EliteProspects*

## Lähteet

## Aiheesta muualla
* Joukkueen kotisivut
HK Sibir Novosibirsk

**Sibir Novosibirsk** () on venäläinen jääkiekkoseura, joka pelaa Venäjän ja Itä-Euroopan huippujoukkueiden KHL-liigan itäisen lohkon (eli konferenssin) Tšernyšov-divisioonassa. Seura on kotoisin Siperian eteläosissa Novosibirskin alueella sijaitsevasta miljoonakaupunki Novosibirskistä ja se on perustettu vuonna 1948. Sibir Novosibirskin kotiottelut pelataan vajaan 7&nbsp;400 katsojan Sibir-urheilukeskuksessa.

Joukkue on käynyt harjoittelemassa myös Suomessa esimerkiksi elokuussa 2012, jolloin se pelasi harjoitusotteluita muun muassa KooKoota ja SaiPaa vastaan.

## Logot

Tiedosto:Sibir Novosibirsk -logo.png | 2008–2014 
Tiedosto:Sibir Novosibirsk logo.png | 2014–


## Joukkue kaudella 2025–2026
*Tilanne 30 tammikuuta 2026*

### Joukkueenjohto
* **Päävalmentaja:** Jaroslav Ljuzenkov 
* **Apuvalmentaja:** Albert Leštšjov 
* **Apuvalmentaja:** Aleksei Krivtšenkov 
* **Maalivahtivalmentaja:** Jegor Podomatski 
* **Videovalmentaja:** Nikita Kapkaikin 
* **Videovalmentaja:** Ignat Savenok 
* **Fysiikkavalmentaja:** Leonid Dmitritšenko 
* **Apufysiikkavalmentaja:** Iraklii Naskidašvili 
* **Huoltopäällikkö:** Arkadi Bagajev 
* **Huoltopäällikkö:** Hariton Vlasov 
* **Puheenjohtaja:** Andrei Travnikov 
* **Toimitusjohtaja:** Lev Krutohvostov 
* **Urheilutoimenjohtaja:** Viktor Merkulov 
* **Kykyjenetsinnänjohtaja:** Juri Butsajev 
* **Joukkueenjohtaja:** Roman Hapko 

*Lähde: EliteProspects*

## Lähteet
* 

### Viitteet
Amur Habarovsk

**Amur Habarovsk** () on venäläinen jääkiekkojoukkue, joka pelaa KHL-liigan itäisen konferenssin (lohkon) Tšernišov-divisioonassa. Joukkueen kotikaupunki on Habarovsk ja nimi on annettu Amurjoen mukaan. Kaudella 2013–2014 matka lähinaapurina olevaan KHL-joukkueeseen lyhenee aiemmasta yli 3&nbsp;000 kilometristä, kun mukaan liittyy uusi joukkue Admiral Vladivostok runsaan 600 kilometrin päästä.

## Historia

Seura perustettiin vuonna 1958 nimellä *SKA Habarovsk*, SKA tarkoittaa asevoimien urheiluseuraa. Habarovsk pelasi pitkään Neuvostoliiton kolmannella sarjatasolla Vtoraja Ligassa, kunnes voitti sen mestaruuden vuonna 1989 ja nousi Pervaja Ligaan. Tästä seura jatkoi vuonna 1992 uudelle toiselle sarjatasolle Vysšaja Ligaan. Kaudella 1995–1996 Habarovsk voitti Vysšaja Ligan mestaruuden ja nousi Venäjän jääkiekon superliigaan. 2004 Habarovsk putosi jälleen Vysšaja Ligaan, josta nousi kahden kauden kuluttua takaisin pääsarjaan. Vuonna 2008 Amur Habarovsk jatkoi uuteen KHL-liigaan.

## Joukkue kaudella 2025–2026
*päivitetty 28. maaliskuuta 2026*

### Joukkueenjohto
* **Päävalmentaja:** Aljaksandr Andryjeuski 
* **Apuvalmentaja:** Rinat Hasanov 
* **Apuvalmentaja:** Dmitri Lugin 
* **Apuvalmentaja:** Jakov Rylov 
* **Maalivahtivalmentaja:** Aleksandr Byzov 
* **Videovalmentaja:** Stanislav Basov 
* **Videovalmentaja:** Artjom Potilitsin 
* **Fysiikkavalmentaja:** Denis Bogdanov 
* **Huoltopäällikkö:** Dmitri Skopinok 
* **Puheenjohtaja:** Sergei Abramov 
* **Puheenjohtaja:** Aleksandr Mogilnyi 
* **Toimitusjohtaja:** Oleg Filimonov 
* **Joukkueenjohtaja:** Aleksandr Tarasov 

*Lähde: EliteProspects*

## Lähteet
* 

### Viitteet
Mokkapannu

**Mokkapannu** tai **espressopannu** (), Suomessa myös **mutteripannu**, on keitin, jolla valmistetaan mokkakahvia liedellä. Se on toisinaan alumiininen, paitsi kahva, joka voi olla bakeliittia, mutta myös teräksisiä ja keraamisia valmistetaan.  

Tavalliseen suodatinkahviin verrattuna mokkapannulla saatu kahvi on vahvempaa ja kofeiinipitoisempaa, koska sillä saavutetaan paineen takia korkeampi lämpötila kuin kahvinkeittimellä. Paine on kuitenkin pienempi kuin espressokeittimillä saavutettava paine, joten kahvi poikkeaa varsinaisesta espressosta. Pannuja on olemassa useita eri kokoja, yhdestä kupista (3 cl) kahdeksaantoista.

## Historia
Pannun kehitti italialainen Alfonso Bialetti vuonna 1933. Mokka-sanan alkuperä johtuu jemeniläisestä Mokan kaupungista, jossa kahvi on tärkeä vientituote.

## Rakenne

Tiedosto:Bialetti moka express-made-in-italy.jpg|Pannun kolme osaa.
Tiedosto:Moka pot components floating.png|Osat asetetaan sisäkkäin.
Tiedosto:Kaffeemaschine 4105.JPG|Keraaminen mokkapannu.
Tiedosto:Moka2.jpg|Alumiininen mokkapannu.
Tiedosto:Cafetière 8.jpg|Pieni ja suuri malli.


## Käyttö

Pannun alaosa (kaaviossa merkitty kirjaimella A) täytetään vedellä aina venttiiliin asti. Suodatin (B) asetetaan paikalleen alaosan sisään ja täytetään hienoksi jauhetulla espressokahvijauheella. Yläosa (C), jossa on toinen suodatin, ruuvataan tiukasti alaosaan kiinni. 

Lämmitettäessä pannua liedellä vesi alkaa kuumentua ja höyrystyä. Paineen kasvaessa vesihöyry pakottaa veden suodattimen putkeen ja ylöspäin kahvijauheen läpi. Lopulta kahvi kerääntyy yläosaan. Kun alaosa on lähes tyhjä vedestä, kuuluu pientä porisevaa ääntä. Tällöin pannu tulee poistaa liedeltä, jottei kahvi paahtuisi.


Tiedosto:Coffee f3327912.jpg|Suodatin täytetään kahvijauheella.
Tiedosto:Moka Animation.gif|Mokkapannun toimintaperiaate.
Tiedosto:Espressokanne.ogv|Tomografinen video mokkapannusta toiminnassa.
Tiedosto:Bialetti 05 (fcm).jpg|Valmis kahvi suihkuaa ylempään astiaan.

## Katso myös
* Perkolaattori
* Kahvipannu
* Pressopannu
* Espresso

## Lähteet
*

### Viitteet

## Aiheesta muualla

*Pannun valmistajan kotisivut
Torpedo Nižni Novgorod

**Torpedo Nižni Novgorod** ( - vuoteen 1991 nimellä **Torpedo Gorki**) on venäläinen KHL-sarjan läntisen lohkon (konferenssin) Tarasov-divisioonassa pelaava jääkiekkoseura. Volgan varrella sijaitsevasta, runsaan 1,2 miljoonan asukkaan Nižni Novgorodista oleva joukkue pelaa nykyisin kotiottelunsa "Nagornyi" -monitoimihallissa (Нагорный). Nimensä GAZ-autotehtaan edelleen sponsorship seura on saanut historiallisesta autojen korimallista kuten muutkin Neuvostoliiton autoteollisuuden aikanaan tukemat joukkueet. 

## Nykyinen joukkue
(Tilanne 28. maaliskuuta 2026)

### Joukkueenjohto
* **Päävalmentaja:** Aleksei Isakov 
* **Apuvalmentaja:** Dmitri Gogolev 
* **Apuvalmentaja:** Igor Ulanov 
* **Maalivahtivalmentaja:** Nikolai Habibulin 
* **Videovalmentaja:** Roman Kožura 
* **Videovalmentaja:** Andrei Porjadin 
* **Videovalmentaja:** Jevgeni Streltsov 
* **Fysiikkavalmentaja:** Andrei Jemeljanov 
* **Huoltopäällikkö:** Anatoli Sidarov 
* **Puheenjohtaja:** Maksim Gafurov 
* **Toimitusjohtaja:** Jevgeni Zabuga 
* **Jääkiekkotoimminnanjohtaja:** Aleksandr Suhov 
* **Joukkueenjohtaja:** Vladimir Štšepalin 

*Lähde: EliteProspects*

## Saavutukset

### Ennätykset
***Pelit** - Oleg Nemestnikov, 720 
***Maalit** - Aleksandr Skvortsov, 244
***Syötöt** - Aleksandr Skvortsov, 204
***Pisteet** - Aleksandr Skvortsov, 448
***Rangaistusminuutit** - Vladimir Kovin - 570

### Voitot
***[[Vysšaja Liga]] mestaruus: 3**
:: 1999, 2003, 2007
***[[Neuvostoliiton jääkiekon mestaruussarja|Neuvostoliiton]] mestaruus: 1**
:: 1961

## Liigahistoria
*Neuvostoliiton jääkiekon mestaruussarja: 1947–1991
*: 1991–1992
*Kansainvälinen liiga: 1992–1996
*Vysšaja Liga: 1996–1997, 1998–1999, 2002–2003, 2004–2007
*Venäjän jääkiekon superliiga: 1997–1998, 1999–2002, 2003–2004, 2007–2008
*KHL: 2008–

## Lähteet
* 

### Viitteet

## Aiheesta muualla

*Seuran kotisivut  (hctorpedo.ru)
Ida Corr

**Ida Corr** (s. 14. maaliskuuta 1977 Århus, Tanska) on tanskalainen laulaja, säveltäjä ja musiikkituottaja. Hänen yksi tunnetuimmista kappaleistaan on vuonna 2007 julkaistu "Let Me Think About It" (Ida Corr vs. Fedde le Grand). Hän on SugaRush Beat Company -yhtyeen jäsen. SugaRush Beat Companyn kaksi muuta laulajaa ovat Rahsaan Patterson ja Jarrad Rogers.

## Varhainen elämä
Corr syntyi Århusissa, Tanskassa. Hänen isänsä on gambialainen ja äitinsä tanskalainen. Ida kasvoi Århusissa ja asuu nyt Kööpenhaminassa.

## Diskografia
### Studioalbumit
*2005: *Street Diva*
*2006: *Robosoul*
*2009: *Under the Sun*

### Kokoelma-albumit
*2008: *One*
*2012: *Singled Out*

### Singlet

## Aiheesta muualla
* Ida Corrin viralliset kotisivut 
* Ida Corrin viralliset fansivut 
* Virallinen MySpace -sivusto
Blood and Chocolate

**Blood and Chocolate** on vuonna 2007 ilmestynyt ihmissusielokuva. Se kertoo nuoresta ihmissudesta nimeltä Vivian, joka rakastuu ihmiseen. Elokuvan on ohjannut Katja von Garnier. Se tehtiin Britanniassa, Saksassa ja Romaniassa.

Elokuvan perustana on Romeo ja Julia -mukaelma. Ihmisen ja "toisten" välinen ristiriita ja sukujen väliset jännitteet sekä tarve jatkaa perintöä toimivat elokuvan runkona. Näistä kumpuavat myös ihmissusien klaanin sisäiset juonittelut sekä sopeutumisen ristiriidat. Elokuva esittää muuntuneet ihmissudet todellisen suden kaltaisena koiraeläimenä. Tämä poikkeaa nykyelokuvan yleisestä suuntauksesta esittää ne kookkaana hirviönä jolla on poikkeukselliset fyysiset voimat ja siten kyky kulkea lähes mahdottomia reittejä. Muuntautumiset on toteutettu tietokonetekniikalla ja niissä käytettiin apuna oikeita susia.

## Näyttelijöitä
Ismo Kajander

**Ismo Kajander** (s. 31. joulukuuta 1939 Turku) on toiminut 1960-luvun alkupuolelta lähtien taiteilijana, kirjoittajana, galleristina ja opettajana. 

Kajander on opiskellut Turun taideyhdistyksen piirustuskoulussa ja Helsingin yliopistossa. Hän on opettanut valokuvausta Taideteollisessa korkeakoulussa ja ollut Turun piirustuskoulun rehtorina 1988–1997.

Pariisin-matka vuonna 1961 tutustutti Kajanderin uusrealismiin (le Nouveau Réalisme) ja innosti taiteilijaa esittämään Suomessa yhteiskunnallisesti kantaa ottavia esinekoosteita, joiden vastaanotto oli kuitenkin tympeä. Siitä huolimatta Kajander edelleen osallistui ja järjesti näyttelyitä, aktioita ja tapahtumia. 

Kajander siirtyi valokuvan pariin 1960-luvun lopulla ja muun muassa opetti viisitoista vuotta valokuvausta Taideteollisessa korkeakoulussa. Hän oli perustamassa Suomen ensimmäistä valokuvagalleria Hippolyteä vuonna 1978. Kajander vastasi pitkään Hippolytestä, jonka tärkeänä tehtävänä oli kotimaisten valokuvien ohella esittää ulkomaisia klassikoita. 1980-luvun alussa Kajander julkaisi valokuvakirjan nimeltä *Portsa*, joka kuvaa hänen lapsuutensa asuinympäristöä samannimisessä Turun työläiskaupunginosassa. 1980-luvun lopulla ja 1990-luvulla hän toimi rehtorina Turun piirustuskoulussa, jonka oppilaana hän oli aloittanut yli 30 vuotta aiemmin. 

Ismo Kajander on palkittu useilla Suomen valtion taiteilijoille myöntämillä tunnustuksilla. Täytettyään 60 vuotta Kajander juhlisti syntymäpäiviään seuranneena vuonna näyttelyiden sarjalla *TIE  2000*. Yli puoli vuosisataa jatkunutta taiteilijanuraa läpileikattiin myös vuonna 2015 laajoin retrospektiivisin näyttelyin Kiasmassa sekä Suomen valokuvataiteen museossa.

Vuonna 2001 Kajander hankki ullakkohuoneiston Pariisista. Hän haluaa, että hänen tuhkansa sirotellaan Seineen.

## Palkinnot ja tunnustukset
*Valokuvataiteen valtionpalkinto 1988
*Suomen Valkoisen Ruusun ritari 1992
*Valtion viisivuotinen taiteilija-apuraha 1998
*Suomen taideyhdistyksen palkinto 2007 (elämäntyöpalkinto)
*Pro Finlandia -mitali 2013

## Lähteet

## Aiheesta muualla
*Ismo Kajander – Artist
Barys Astana

**Barys** () on Kazakstanin pääkaupungista Astanasta tuleva jääkiekkojoukkue, joka pelaa KHL:n itäisen konferenssin Tšernyšov-divisioonassa.

Barys perustettiin vuonna 1999 ja se pelasi ensimmäisen kautensa 2001–2002. Joukkue pelasi Kazakstanin mestaruussarjassa vuosina 2001–2007 ja Vysšaja Ligassa 2007–2008, minkä jälkeen se on pelannut KHL:ssä sarjan perustamisesta 2008 lähtien.

Nykyisin Barysin kakkosjoukkue pelaa Kazakstanin mestaruussarjassa, jonka se voitti vuosina 2008 ja 2009.

## Sarjahistoria
*Kazakstanin mestaruussarja: 2001–2007
*Vysšaja Liga: 2007–2008
*KHL: 2008–

## Joukkue
*Tilanne 24. maaliskuuta 2026.*

### Joukkueenjohto
* **Päävalmentaja:** Mihail Kravets 
* **Apuvalmentaja:** Jevgeni Koroljov 
* **Apuvalmentaja:** Aleksandr Savtšenkov 
* **Apuvalmentaja:** Talgat Žailauov 
* **Maalivahtivalmentaja:** Konstantin Barulin 
* **Videovalmentaja:** Vladislav Belan 
* **Videovalmentaja:** Sergei Tambulov 
* **Fysiikkavalmentaja:** Denis Malinin 
* **Huoltopäällikkö:** Rustem Bikbusunov 
* **Toimitusjohtaja:** Leonid Metalnikov 
* **Jääkiekkotoiminnanjohtaja:** Saken Mussaibekov 

*Lähde: EliteProspects*

## Joukkueen sisäinen kaikkien aikojen pistepörssi

## Lähteet
* 

### Viitteet
Seututie 314

**Seututie 314** on Asikkalan Vääksystä Asikkalan kirkonkylän ja Pulkkilanharjun kautta Sysmään johtava, 35 kilometriä pitkä seututie. Tie kulkee Päijänteen vaihtelevan maaston halki ja ylittää useita saaria. Yhdessä Luhangan Tammikoskelle jatkuvan seututien 612 sekä Joutsan ja Korpilahden välisen seututien 610 kanssa se muodostaa Päijänteen saaristotieksi kutsutun reitin.

Vääksyssä tie alkaa valtatien 24 risteyksestä. Sysmässä tieltä on yhteys seututeille 410, 413 ja 612.

## Lähteet
* 
* 
* 

## Aiheesta muualla
Metakvaloni

**Metakvaloni** eli *2-metyyli-3-o-tolyyli-4(3H)-kinatsolinoni* oli barbituraattien kaltainen, mutta niitä turvallisemmaksi mainostettu unilääke, joka tuli markkinoille vuonna 1965. Metakvalonia markkinoitiin muun muassa tuotenimillä Mandrax, Quaalude ja Sopor.

## Käyttö Suomessa

Usein metakvaloni esiintyi yhdistelmävalmisteena, yhdessä useimmiten difenhydramiinin kanssa, joka on voimakas antihistamiini. Nämä lääkeaineet voimistivat yhdessä toistensa sedatiivista vaikutusta. Lääkevalmisteiden tuotenimiä olivat Pharmaca Fennica 1976:n mukaan ainakin *Isonox*, *Sovanox*, sekä *Mandrax*.

## Väärinkäyttö
Lääkettä väärinkäytettiin huumeena, koska se aiheutti tuntoaistin herkistymistä, rentoutumista ja euforiaa. Se tunnettiin useilla lempinimillä, mainiten muun muassa: *Disco Bisquits*, *Down And Dirtys*, *Gorilla Biscuits*, *Whore Pills*.

Metakvaloni kehiteltiin alun perin Etelä-Afrikassa, jossa sitä on käytetty edelleen. Metakvalonia sekoitetaan marihuanaan joka poltetaan. Tämä on kuitenkin hengenvaarallista, koska metakvalonitablettien muut ainesosat muuttuvat palaessaan myrkyllisiksi ja saattavat aiheuttaa muun muassa keuhkolaajentumaa.

Etelä-Afrikassa paikallinen väestö on kehittänyt metakvalonista tupakan seassa poltettavan hyvin päihdyttävän muodon. Hägglundin ja Pylkkäsen mukaan aineella olisuurta väärinkäytön potentiaalia myös Suomessa.

Laajan väärinkäytön vuoksi tuote poistettiin markkinoilta muualla maailmassa vuonna 1984.

## Katso myös
*Aflokvaloni
*Etakvaloni

## Lähteet

## Aiheesta muualla
*PubChem: Methaqualone 
*DrugBank: Methaqualone 
*Kyoto Encyclopedia of Genes and Genomes (KEGG): Methaqualone
Mika-Matti Maisonvaara

**Mika-Matti Maisonvaara** (s. 11. maaliskuuta 1991) on suomalainen jalkapalloilija, pelipaikaltaan laituri. Seuratasolla hän edustaa Ykkösessä pelaavaa HIFK:ta, jonne hän siirtyi kaudeksi 2014. Maisonvaara on RoPS:n kasvatteja. Hän debytoi seuran edustusjoukkueessa kaudella 2008. 

Maisonvaara aloitti debyyttikaudellaan Veikkausliigassa peräti neljä ottelua avauskokoonpanossa pelaamastaan kuudesta ottelusta. Minuutteja Maisonvaara keräsi etenkin loppukaudesta RoPSin kärsiessä pelikielloista ja loukkaantumisista. Ensi esiintymisensä RoPSin edustusjoukkueessa Maisonvaara ehti tehdä jo keväällä 2008 pelatussa Liigacupissa. Maisonvaara pelasi myös joitakin pelejä kaudella 2008 RoPS Farmissa Kolmosessa.

Kaudelle 2009 Mika-Matin rooli joukkueessa oli kasvamassa mm. Zeddy Sailetin siirryttyä osittain valmennustehtäviin sekä Titi Essomban siirryttyä FC OPA:oon. Echiabi Okodugha saapui kuitenkin yhdessä Jarno Tenkulan kanssa uusina pelaajina Rovaniemen Palloseuraan, mikä ei lisännyt oleellisesti Mika-Matin vastuuta kauteen 2008 verrattuna. 

Kaudeksi 2014 Maisonvaara muutti Rovaniemeltä Helsinkiin ja siirtyi Ykkösessä pelaavaan HIFK:n edustusjoukkueeseen.

## Lähteet
*http://www.rops.fi/index.php?option=com_joomleague&func=showPlayer&p=43&pid=3&Itemid=217 
*http://hifkfotboll.fi/portfolio/mika-matti-maisonvaara/#.U9OV5LHUNco
Seututie 413

**Seututie 413** on Hartolan ja Sysmän kirkonkylien välillä kulkeva seututie. Sen pituus on noin 20 kilometriä. Tie alkaa Hartolan kirkonkylästä valtatien 4 risteyksestä. Se kulkee länsilounaaseen ja kulkee Valittulan ja Tikkalan kylien kautta. Tie päättyy Sysmän kirkonkylässä seututien 410 risteykseen. Vuonna 2021 seututien 413 liikennemäärät olivat 900–1&nbsp;300 ajoneuvoa vuorokaudessa.

## Lähteet
Henry Saleva

**Henry "Helge" Saleva** (s. 22. maaliskuuta 1951 Helsinki) on suomalainen entinen jääkiekkoilija. Nykyiseltä ammatiltaan Saleva on lakimies ja pyörittää omaa lakitoimistoa Jyväskylässä. Salevan asiakkaita oli mm. Jarmo Björkqvist. Björkqvist surmasi Jämsän kaupunginvaltuuston puheenjohtajana toimineen vaimonsa Jämsässä heinäkuussa 2006.

## Joukkueet

*HIFK SM-Liiga 69/70                
*HIFK SM-Liiga 73/74                 
*HIFK SM-Liiga 75/76                 
*Oulun Kärpät SM-Liiga 77/78                 
*Jokerit SM-Liiga 78/79                    
*TPS SM-Liiga 79/80
*TPS SM-Liiga 80/81 
*Oulun Kärpät SM-Liiga 81/82
*Oulun Kärpät SM-Liiga 82/83                
*MoDo Hockey Elitserien 83/84               
*MoDo Hockey Division 1 (SWE) 83/84            
*JYP I divisioona 84/85               
*JYP SM-Liiga 85/86                 
*JYP SM-Liiga 86/87                 
*VaKi I divisioona 87/88

## Lähteet
*

### Viitteet
Jalkaväkirykmentti 37 (jatkosota)

**Jalkaväkirykmentti 37** (**JR 37**) oli Suomen puolustusvoimien 19. divisioonan joukkoyksikkö jatkosodassa. Rykmentin perusti Vaasan sotilaslääni neljäntenä rykmenttinään nk. ylimääräisenä rykmenttinä. 

Poikkeuksena pääsäännöstä, rykmenttiin ei liitetty varusmiehistä muodostettua pataljoonaa, vaan se muodostettiin kokonaisuudessaan Etelä-Pohjanmaan itäisen ja läntisen suojeluskuntapiirien reserviläisistä.

## Perustaminen
*Esikunta perustettin Kauhavalla
*I pataljoona (I/JR 37) perustettiin Kauhavalle.
*II pataljoona (II/JR 37) perustettiin Isoonkyröön.
*III pataljoona (III/JR 37) perustettiin Ylistaroon.
*13. komppania eli kranaatinheitinkomppania (13./JR 37) perustettiin Kauhavalle.
*14. komppania eli tykkikomppania (14./JR 37) perustettiin Alahärmään.
*Kolonna (Kol./JR 37)

Rykmentti sai lähes määrävahvuuksien mukaisen varustuksen.

## Keskittäminen
Rykmentti keskitettiin 19. divisioonan mukana Kiteelle .

I/JR 37 purettiin junasta Kulennoisten asemalla 29.6. josta se marssi Kerimäen kautta n. 105 km Kiteen Heinäjärven eteläpuoliseen maastoon, jonne saavuttiin 2.7. klo 01:15.   

II/JR 37 purettiin lopulta 28.6. vuorokauden alkaessa Punkasalmen Putikon asemalla, josta se marssi Kiteen Potaskavaaraan, Heinäjärvan luoteiskolkkaan. Perillä pataljoona oli 1.7. päättyessä.

Myös III/JR 37 purettiin 28.6. aamulla myös Putikossa, josta pataljoona marssi yhteensä n. 108 km Kiteen Potaskavaaraan , jonne pataljoona asettui 2.7. klo 03:00.

II ja III pataljonan junakuljetukseen sisälötyi kömmähdys, kun pataljoonat jo kerran purettiin Huutokosken asemalla, josta ne marssivat Jäppilään, josta ne yöpymisen ja aamuteen jälkeen palasivat Huutokoskelle junamatkan jatkamista varten. Teemarssille tuli mittaa 38 km. 

## Taistelut
Ensivaiheessa I ja III pataljoona jäivät ryhmitysalueilleen VII armeijakunnan reservinä. II pataljoona sen sijaan ryhmitettiin 19. divisioonan kaistan vasempaan reunaan, josta se aloitti hyökkäyksensä Jaakkimaan ja kohti Laatokkaa 10. heinäkuuta 1941. Hyökkäys eteni vain vaivoin ja suurin tappioin . Koska VII AK:n hyökkäys ei johtanut menestykseen Päämaja perusti uuden armeijakunnan I AK, johon kuului myös 19.D ja sen mukana JR 37. Hyökkäys jatkui Sortavalan Lahdenpohjan tasalle. Sortavala vallattiin 15.8. ja siellä olleet n. divisioonan vahvuiset Neuvostoliiton joukot saarrettiin. Osa Sortavalan valtauksen joukoista siirrettiin Karjalan Kannakselle elokuun lopulla. Siellä hyökkäys jatkui I,II, ja IV AK voimin vanhalle rajalle ja sen ylikin. Syyskuun alkupuolella joukot, ja JR 37 niiden mukana, ryhmittyivät puolustukseen .

## Komentaja
Rykmentinkomentajana oli perustamisesta 18. kesäkuuta 1941 lakkauttamiseen 26. tammikuuta 1942 jääkärieversti Into Salmio.

## Lakkauttaminen
Rykmentti lakkautettiin 26. tammikuuta 1942.

## Lähteet
* 

*
*

### Viitteet
Kymenlaakson sosiaali- ja terveyspalvelujen kuntayhtymä

**Kymenlaakson sosiaali- ja terveyspalvelujen kuntayhtymä** (**Kymsote**) oli sairaanhoitopiiri Kymenlaakson maakunnan alueella. Sairaanhoitopiirin tehtävänä oli järjestää sosiaali- ja terveydenhuollon palvelut maakunnan asukkaille.

Kuntayhtymän markkinointinimi oli Kymsote ja sen palveluksessa oli noin 6&nbsp;000 henkilöä. Kymsote aloitti toimintansa 1. tammikuuta 2019. Kuntayhtymän toiminta päättyi 31. joulukuuta 2022 liittyen Sote-uudistukseen. Nykyisin alueen sosiaali-, terveys ja pelastustoimen palvelut tuottaa Kymenlaakson hyvinvointialue. 

## Historia
Vuoden 1956 sairaalalaissa Suomi jaettiin 21 keskussairaalapiiriin ja jokaiseen niistä määrättiin rakennettavaksi keskussairaala. Kymenlaakson alueelle perustettiin Kotkan Keskussairaalapiiri.
Vuoden 1989 erikoissairaanhoitolaissa entisistä keskussairaalapiireistä luovuttiin ja maahan muodostettiin 20 sairaanhoitopiiriä.

Kymenlaakson sairaanhoitopiiriin liittyi Kymenlaakson erityishuoltopiiri vuonna 2010, jolloin uudeksi nimeksi tuli *Kymenlaakson sairaanhoito- ja sosiaalipalvelujen kuntayhtymä*. Samaan aikaan kuntayhtymän markkinointinimeksi tuli *Carea*. Markkinointinimi herätti keskustelua, ja nimestä tehtiin myös kantelu eduskunnan oikeusasiamiehelle. Myös Kotimaisten kielten keskus piti Carea-nimeä sekä sisällöllisesti että kielellisesti epäasianmukaisena. Tutkimuskeskuksen tutkijoiden mukaan nimestä tulisi selvitä selkeästi kuntayhtymän varsinainen nimi ja julkisuudessa käytetty ääntöasu *karea* johtaa ajatukset karjalaista kulttuuria vaaliviin seuroihin tai instituutioihin. Oikeusasiamies kuitenkin katsoi, että kuntayhtymä ei ole menetellyt lainvastaisesti, kun se on käyttänyt Carea-nimeä virallisen nimen yhteydessä niin, että epätietoisuutta viranomaisesta ei synny.

Kuusankosken aluesairaala (KAS) siirtyi 1. tammikuuta 2011 Kouvolan kaupungin terveyspalveluiden alaisuuteen ja muuttui Pohjois-Kymen sairaalaksi (POKS). Vuoden 2019 alusta Pohjois-Kymen sairaala siirtyi takaisin kuntayhtymän omistukseen.

## Sairaanhoitopiirin sairaalat
* Kymenlaakson keskussairaala (Kotkassa) 
* Kymenlaakson psykiatrinen sairaala (Kouvolassa)
* Pohjois-Kymen sairaala (Kouvolassa)

Vuoden 2021 alussa valmistuva Ratamokeskus korvaa Pohjois-Kymen sairaalan.

## Sairaanhoitopiirin jäsenkunnat

 

*  Hamina
*  Kotka
*  Kouvola 
*  Miehikkälä
*  Pyhtää
*  Virolahti

Kymenlaakson maakunnassa sijaitsi vuoden 2020 loppuun asti näiden kuuden kunnan lisäksi Iitti, joka kuuluu Päijät-Hämeen sosiaali- ja terveysyhtymään. 1. tammikuuta 2021 Iitti siirtyi Kymenlaakson maakunnasta osaksi Päijät-Hämeen maakuntaa.

## Lähteet

## Aiheesta muualla
*Kymsoten kotisivut
Jalkaväkirykmentti 22 (jatkosota)

**Jalkaväkirykmentti 22** (**JR 22**) oli Lahden suojeluskuntapiirin perustama 5. divisioonan Suomen maavoimien yksikkö jatkosodassa.

## Perustaminen

*Esikunta
*I pataljoona (I/JR 22)
*II pataljoona (II/JR 22)
*III pataljoona (III/JR 22)
*13. komppania eli kranaatinheitinkomppania (13./JR 22)
*14. komppania eli tykkikomppania (14./JR 22)
*Kolonna (Kol./JR 22)

Jalkaväkirykmentti 22 sai lähes määrävahvuuksien mukaisen varustuksen.

## Komentajat
Rykmentinkomentajina olivat:
*jääkärieversti Karl-Vilhelm Grünn 20. kesäkuuta - 2. elokuuta 1941
*jääkärieverstiluutnantti (jääkärieverstiksi 6. elokuuta 1941) Väinö Merikallio 2. - 12. elokuuta 1941
*jääkärimajuri Lahja Oksanen 11. - 18. elokuuta 1941
*jääkärieversti Matti Laurila 18. elokuuta 1941 - 18. helmikuuta 1942
*everstiluutnantti Reino Inkinen 20. helmikuuta 1942 - 21. marraskuuta 1943
*jääkärieversti Armas Kemppi 21. marraskuuta - 31. joulukuuta 1943

## Lakkauttaminen
Rykmentistä muodostettiin 20. prikaati 1. tammikuuta 1944. Osa rykmentin sotilaista siirtyi erillinen pataljoona 15:een, joka jäi Syvärille 20. prikaatin siirtyessä kesäkuussa Viipuriin.

## Lähteet
*

### Viitteet
Sojuz TMA-01M

**Sojuz TMA-01M** oli Venäjän avaruusjärjestön toteuttama miehitetty avaruuslento kansainväliselle ISS-avaruusasemalle. Sojuz TMA-01M-lennon toteutuksesta sovittiin NASAn kanssa 21.11.2008. TMA-01M on Sojuz-avaruusaluksen 107. lento ja ensimmäinen modernisoidun Sojuz TMA-M -avaruusalussarjan lento. Alus pysyi telakoituneena ISS:ään koko Retkikunta 25:n keston ajan toimiakseen tarvittaessa hätäpelastusaluksena.

Avaruusaluksen laukaisu tapahtui Baikonurista 7. lokakuuta 2010 kello 23:10 UTC (8. lokakuuta 2010 kello 01:10 Suomen aikaa) Se kuljetti toisen puolen aseman miehistöstä Retkikunta 25:lle.  Alus telakoitui ISS-avaruusasemaan 10. lokakuuta 2010 kello 0:01 UTC.

Alus palasi maahan 16. maaliskuuta 2011.

## Miehistö
Avaruuteen laukaistiin ja sieltä palasi seuraava miehistö:
*Aleksandr Kaleri, Venäjän avaruusjärjestö, päällikkö
*Oleg Skripotška, Venäjän avaruusjärjestö
*Scott J. Kelly, NASA

### Varamiehistö
* Sergei Volkov, Venäjän avaruusjärjestö, päällikkö
* Oleg Kononenko, Venäjän avaruusjärjestö
* Ronald Garan, NASA

## Lähteet

## Aiheesta muualla
Sojuz TMA-18

**Sojuz TMA-18** oli Venäjän avaruusjärjestön miehitetty avaruuslento ISS-avaruusasemalle. Lento alkoi 2. huhtikuuta 2010 Baikonurin kosmodromilta. . Alus laskeutui Venäjälle 25. syyskuuta 2010. 

Sojuzin päällikkö Aleksandr Skvortsov toimi ISS:n Retkikunta 23:n lentoinsinöörinä ja Retkikunta 24:n komentajana. Tracy Caldwell Dyson ja Mihail Kornijenko toimivat Retkikuntien 23 ja 24 lentoinsinööreinä.

Sojuz telakoitui ISS:ään 4. huhtikuuta 2010 kello 5:25 UTC. Sojuz pysyi telakoituneena ISS:ään Retkikunta 23:n keston ajan toimien tarvittaessa hätäpelastautumisaluksena.

## Miehistö
Sojuz TMA-18:n miehistö valittiin yhdessä NASAn kanssa 21. marraskuuta 2000, mutta toteutuneella lennolla aiotusta miehistöstä vain venäläinen päällikkö:
*Aleksandr Skvortsov, Venäjän avaruusjärjestö, päällikkö
*Tracy Caldwell Dyson, NASA
*Mihail Kornijenko, Venäjän avaruusjärjestö

## Lähteet

## Aiheesta muualla
*NASAn video TMA-18:n laskeutumisesta
Sojuz TMA-19

**Sojuz TMA-19** oli Venäjän avaruusjärjestön miehitetty avaruuslento ISS-avaruusasemalle. Avaruusalus laukaistiin avaruuteen Baikonurin kosmodromilta 16. kesäkuuta 2010.  Alus laskeutui 26. marraskuuta 2010 kello 04:46 UTC, eli muutamaa päivää aiemmin kuin suunniteltu, jottei laskeutuminen tapahdu samaan aikaan kuin Kazakstanissa pidettävä "Organization for Security and Cooperation in Europe summit". 

## Miehistö
Sojuz TMA-19:n miehistö sovittiin NASAn kanssa 21.11.2008.

*Fjodor Jurtšihin, Venäjän avaruusjärjestö, päällikkö
* Douglas H. Wheelock, NASA
* Shannon Walker, NASA

### Varamiehistö
* Dmitri Kondratjev, Venäjän avaruusjärjestö, päällikkö
* Paolo Nespoli, ESA
* Catherine Coleman, NASA

## Lähteet

## Aiheesta muualla
Jalkaväkirykmentti 24 (jatkosota)

**Jalkaväkirykmentti 24** (**JR 24**) oli Suomen puolustusvoimien 8. divisioonan joukkoyksikkö jatkosodassa. Osittain ruotsinkielisen rykmentin perusti Suomenlahden sotilaslääni.

## Perustaminen
*Esikunta
*I pataljoona (I/JR 24)
*II pataljoona (II/JR 24)
*III pataljoona (III/JR 24)
*13. komppania eli kranaatinheitinkomppania (13./JR 24)
*14. komppania eli tykkikomppania (14./JR 24)
*Kolonna (Kol./JR 24)

Rykmentti sai lähes määrävahvuuksien mukaisen varustuksen.

## Komentajat
Rykmentinkomentajina olivat:
*eversti Bertil Heinrichs 19. kesäkuuta 1941 - 21. tammikuuta 1944
*eversti Kai Savonjousi 22. tammikuuta - 24. helmikuuta 1944
*majuri Börje Backström 24. helmikuuta - 1. maaliskuuta 1944

## Lakkauttaminen
Jalkaväkirykmentti 24 lakkautettiin 1. maaliskuuta 1944.

## Lähteet
*

### Viitteet
Idänruskobulbuli

**Idänruskobulbuli** (*Chlorocichla flaviventris*) on Saharan eteläpuolisessa Afrikassa tavattava bulbuleihin kuuluva varpuslintu.

## Koko ja ulkonäkö
Kooltaan idänruskobulbuli on noin 23&nbsp;cm . Lajin pää ja selkä ovat väriltään vaaleanruskeat ja siivet ja pyrstö hieman tummemmat. Vatsastaan ja alaperästään laji on vaalean keltainen. Idänruskobulbulin silmät ovat väriltään punaiset ja niitä ympäröi osittain valkoinen rengas 

## Elinympäristö, elintavat ja ravinto
Idänruskobulbulit elävät metsäisillä seuduilla ja myös ruohomailla usein veden läheisyydessä. Linnut elävät yleensä pareittain tai yksin. Pesänsä idänruskobulbuli rakentaa pensaaseen tai puuhun. Naaras munii yleensä kahdesta kolmeen munaa.

Lajin ravinto koostuu suurelta osin siemenistä ja hedelmistä, mutta lintu syö myös hyönteisiä, joita se saalistaa lennossa.

## Lähteet

## Aiheesta muualla
*Ääntä, Äänen metadata Macaulay Library
Sinope (mytologia)

**Sinope** () oli kreikkalaisessa mytologiassa Asopoksen ja Metopen tytär ja najadi. Hänen kohtalostaan on kaksi eri variaatiota.

Ensimmäisen mukaan Zeus sieppasi Sinopen ja vei hänet Assyrian rannikolle. Siellä hän vannoi intohimossaan Sinopelle täyttävänsä tämän hartaimman toiveensa, jolloin tämä toivoi pysyvänsä neitsyenä. Myöhemmin Sinope huiputti samalla tavoin myös Apollonia ja joenjumala Halysta, eikä myöskään kukaan kuolevainen ikinä saanut häntä.

Toisen mukaan Sinopen sieppasi Apollon, joka vei hänet paikkaan, johon syntyi hänen mukaansa nimetty Sinopen kaupunki. Siellä hän synnytti tälle Syroksen, josta tuli hänen mukaansa nimensä saaneiden syyrialaisten kuningas.

## Lähteet
Sojuz TMA-20

**Sojuz TMA-20** oli Venäjän avaruusjärjestön toteuttama miehitetty avaruuslento ISS-avaruusasemalle. Avaruusaluksen laukaisu tapahtui 15. joulukuuta 2010 Baikonurin kosmodromilta.   Se kuljetti toisen puolen aseman miehistöstä Retkikunta 26:lle. Avaruuslentäjät palasivat Maahan 24. toukokuuta 2011. 

Sojuz-kapseli, jota lennolla oli tarkoitus käyttää, ilmeisesti vaurioitui sen Baikonuriin kuljetuksen aikana syyskuussa 2010 - tämä ei kuitenkaan vaikuttanut aikatauluihin, koska kapselille oli valmis vara-alus, joka toimitettiin Baikonuriin ajoissa. 

## Miehistö
Sojuz TMA-20:n miehistö valittiin NASAn kanssa 21.11.2008.

*Dmitri Kondratjev, lennon päällikkö, Venäjän avaruusjärjestö
*Catherine Coleman, NASA
*Paolo Nespoli, ESA

Nespoli on luultavasti pisin (188 cm) Sojuzilla lentänyt henkilö. Häntä varten jouduttiin muuttamaan istuinta ja joitakin muita varusteita mittautilaustyönä.

### Varamiehistö
* Anatoli Ivanishin, Venäjän avaruusjärjestö, päällikkö
* Satoshi Furukawa, JAXA
* Michael Fossum, NASA

## Lähteet

## Aiheesta muualla
Jalkaväkirykmentti 27 (jatkosota)

**Jalkaväkirykmentti 27** (**JR 27**) oli Suomen maavoimien 18. divisioonan joukkoyksikkö jatkosodassa, jonka perusti Pirkka-Hämeen suojeluskuntapiiri.

## Perustaminen
Everstiluutnantti Lauri Vihtori Haanperän johtama Pirkka-Hämeen suojeluskuntapiiri, jonka esikunta oli Tampereella, sai 18. kesäkuuta 1941 käskyn kutsua alueensa reserviläiset ylimääräisiin harjoituksiin. Alue- ja paikallispäälliköt saivat käskyn avata sinetöidyt ohjeensa. Näiden ohjeiden perusteella kutsuttiin lisähenkilöstöä palvelukseen ja aloitettiin YH-käskykorttien jakaminen reserviläisille. Reserviläiset kokoontuivat käskettyihin kokoontumispaikkoihin, joissa heistä muodostettiin rykmentti.

Rykmentin kokoonpano oli seuraava:
*Esikunta perustettiin Kangasalla
*I pataljoona (I/JR 27) Kangasala, komentajana majuri Y. O. J. Toppola
**1. komppania perustettiin Kangasalla päällikkönä luutnantti K. I. S. Toivonen
**2. komppania perustettiin Teiskossa päällikkönä luutnantti K. E. Kuljula
**3. komppania perustettiin Kuhmalahdella ja Sahalahdella päällikkönä luutnantti  M. R. Siukosaari
**4. komppania perustettiin Orivedellä päällikkönä kapteeni Yrjö Pohjavirta
*II pataljoona (II/JR 27)Orivesi, komentajana majuri E. A. A. Sandström
*III pataljoona (III/JR 27) Mänttä, komentajana majuri K. J. V. Turkka
*13. komppania eli Kranaatinheitinkomppania (13./JR 27) Messukylä, Kangasala, päällikkönä luutnantti Y. A. Laalahti
*14. komppania eli Tykkikomppania (14./JR 27) Nokia, päällikkönä luutnantti K. S. Viitanen
*Kolonna (Kol./JR 27)

Jalkaväkirykmentti 27 sai lähes määrävahvuuksien mukaisen varustuksen.

## Komentajat

*everstiluutnantti (everstiksi 8. lokakuuta 1942) Lauri Haanterä 18. kesäkuuta 1941 - 10. huhtikuuta 1944

## Taival
Rykmentin II pataljoona lakkautettiin 12. joulukuuta 1941. **Jalkaväkirykmentti 27:n** I pataljoonan nimi ja numero muuttui virallisesti Jalkaväkirykmentti 48:n III pataljoonaksi 26. toukokuuta 1942, mutta vasta vuonna 1944 se siirrettiin omaan rykmenttiinsä. Kuitenkin sotapäiväkirjoissa se noudattaa siihen saakka pääosin perinteistä nimi ja numeromerkintäänsä I/JR 27:n. Sitä ennen, 29. maaliskuuta 1944, myös JR 27:n III Pataljoonasta muodostettiin virallisesti Erillinen Pataljoona 28. Rykmentin esikunnasta muodostettiin Taisteluosasto Haanterän esikunta 10. huhtikuuta 1944. Tällöin voidaan katsoa JR 27 lopullisesti hajotetuksi.

## Perinteet
Pirkanmaan maakuntakomppania ja Pajarin Pojat ry vaalivat Jatkosodan JR27 perinteitä https://www.pppy.fi/

## Lähteet
*
*

### Viitteet
Jonathan Wartiovaara

**Jonathan Vindician** (**J. V.**) **Wartiovaara** (vuoteen 1906 **Weckman**; 23. elokuuta 1875 Antrea – 9. joulukuuta 1937 Helsinki) oli suomalainen virkamies, joka toimi Valtiokonttorin ylitirehtöörinä 1915–1937. Hän oli Suomen valtiovarainministerinä 1920–1921. Puoluekannaltaan Wartiovaara oli kokoomuslainen.

Wartiovaaran vanhemmat olivat lääninrovasti William Weckman ja Mirjam Salome Colliander, joilla oli yhteensä 14 lasta. Wartiovaara pääsi ylioppilaaksi 1893 ja suoritti filosofian kandidaatin tutkinnon 1896 ja ylemmän hallintotutkinnon 1903. Hän oli Suomen Pankin pääkonttorin ylimääräinen virkailija 1899–1900, pankin Pietarin-konttorin virkailija 1900–1903 sekä senaatin valtiovaraintoimituskunnan 1. apukamreeri 1904. Wartiovaarasta tuli Valtiokonttorin kasööri 1910, mutta hän toimi myös senaatin valtiovaraintoimituskunnassa vt. kamreerina.

Vuosina 1915–1937 Wartiovaara oli Valtiokonttorin ylitirehtöörinä eli pääjohtajana, mihin tehtävään hänet nimitettiin J. K. Paasikiven seuraajaksi. Finanssihallinnon asiantuntijana hän oli niin sanotun amiraalisenaatin valtiovarainpäällikköjen avustaja. Poikkeuksellisesti Wartiovaara saattoi jatkaa virassaan myös helmikuun vallankumouksen jälkeen ja Setälän senaatti kutsui hänet syksyllä 1917 finanssisenaattori Leo Ehrnroothin erityisavustajaksi. Sisällissodan aikana hänen onnistui piiloutua punakaarteilta valtiokonttorin kassaholvin avainten kanssa. Sodan jälkeen Wartiovaara oli mukana komiteassa, joka valmisteli alustavaa rauhansopimusta Suomen ja Neuvosto-Venäjän välille. Hän otti osaa hallituksen edustajana Suomen ja Venäjän välisiin rauhanneuvotteluihin Berliinissä 1918 sekä Suomen ja Saksan välisen rauhansopimuksen täydentämistä koskeneisiin neuvotteluihin 1918. Hän olikin sitten valtiovarainministerinä 1920–1921 toimineessa Erichin hallituksessa, joka solmi Tarton rauhan. Wartiovaara oli myös mukana rauhanneuvotteluissa.

Wartiovaara oli Suomen Yhdyspankin ja Pohjoismaiden Yhdyspankin valtion asiamiehenä 1913–1922, senaatin edustajana valuuttakurssikomiteassa, valuuttaneuvoston jäsenenä ja varapuheenjohtajana sekä valtion edustajana raha-arpajaistoimikunnassa. Hän oli Osuuskassojen Keskuslainarahasto Oy:n hallintoneuvoston jäsenenä ja puheenjohtajana 1917–1920 ja vuodesta 1925 valtiovarainministeriön edustaja samassa hallintoneuvostossa. Wartiovaara oli Tapaturmavakuutus Oy Kullervon johtokunnan jäsen vuodesta 1909, Siviilivirkakunnan leski- ja orpokassan jäsen vuodesta 1929 sekä Kordelinin säätiön raha-asiain toimikunnan jäsen vuodesta 1927.

Valtiontalouden muodolliseen puoleen perehtyneenä Wartiovaara valvoi virastotyön tarkkuutta ja täsmällisyyttä, mutta ei kannattanut radikaaleja uudistuksia. 1920- ja 1930-luvuilla hän oli mukana aktiivisesti Suomen ilmapuolustusta tukeneissa järjestöissä.

Wartiovaaran puoliso oli Siiri Nystén. Heidän vanhin poikansa oli suurlähettiläs Otso Wartiovaara. Nuorempi poika oli liikennelentäjä ja tytär lääkäri.

## Lähteet
Jalkaväkirykmentti 30 (jatkosota)

**Jalkaväkirykmentti 30** (**JR 30**) oli Suomen maavoimien 7. divisioonan yksikkö jatkosodassa. Rykmentin perusti Savo-Karjalan sotilaslääni.

## Perustaminen
*Esikunta: Kuopio
*I pataljoonan (I/JR 30) esikunta ja esikunta- sekä 3. komppania perustettiin Karttulassa, 1. ja 2. komppania Maaningalla sekä 1. konekiväärikomppania ja kranaatinheitinjoukkue Tervossa.
*II pataljoona (II/JR 30) perustettiin Leppävirralla lukuun ottamatta 6. komppaniaa, joka perustettiin Vehmersalmella.
*III pataljoona (III/JR 30) perustettiin Suonenjoella lukuun ottamatta 7. komppaniaa, joka perustettiin Siilinjärvellä.
*13. komppania eli kranaatinheitinkomppania (13./JR 30): Riistavesi
*14. komppania eli tykkikomppania (14./JR 30): Kuopio
*Kolonna (Kol./JR 30): Maaninka, Leppävirta 

Rykmentti sai lähes määrävahvuuksien mukaisen varustuksen.

## Komentajat
Rykmentinkomentajina olivat:
*everstiluutnantti (everstiksi 13. huhtikuuta 1942) Erkki Ruotsalo 17. kesäkuuta 1941 − 25. heinäkuuta 1942
*jääkärieverstiluutnantti Eino Polón 25. heinäkuuta 1942 − 6. heinäkuuta 1944
*everstiluutnantti Kalle Pakarinen 6. heinäkuuta 1944 −.

## Lähteet
*
*

### Viitteet
Itsetuho

**Itsetuho** on mekanismi, joka aiheuttaa laitteen tuhoutumisen mikäli tietyt esiasetetut määritykset täsmääväät. Itsetuhomekanismia käytetään muun muassa korkean turvallisuuden vaativissa massamuistilaitteissa, joissa tiedon tuhoutuminen on tärkeää turvallisuuden tai maineen suojaamiseksi. Myös mekanismeissa, jotka toimintahäiriöisenä vaarantavat ihmisten tai ympäristön turvallisuuden saattavat sisältää itsetuhomekanismin.

Tieteis- ja toimintaelokuvissa itsetuho tarkoittaa yleensä sitä, että laite, kulkuväline tai rakennelma tuhoutuu räjähtämällä.

Koska ilmatorjunta toimii kotiseudulla tai selustassa ilmatorjuntatykkien kranaateissa käytetään usein itsetuhomekanismeja jotteivät ohi menneet laukaukset maahan pudotessaan aiheuttaisi vahinkoa. Itsetuhomekanismeja on erilaisia, esimerkiksi valojuova voi loppuun palaessaan räjäyttää kranaatin tai ammuksen kiertoliikkeen hidastuminen lennon lopussa voi vapauttaa itsetuhosytyttimen jousen. Raskaissa ilmatorjuntatykeissä käytettiin useimmiten aikasytytyskranaatteja jotka oli tarkoitettukin räjähtämään tietyn ajan kuluessa; näissä kranaateissa ei siis tarvittu erillistä itsetuhomekanismia koska kranaattien oli tarkoituskin räjähtää ilmassa.

## Viitteet
Ole Danbolt Mjøs

**Ole Danbolt Mjøs** (8. maaliskuuta 1939 Bergen – 1. lokakuuta 2013) oli norjalainen lääkäri ja kristillisdemokraattinen poliitikko. Hän oli lääketieteen tohtori ja professori ja toimi Tromssan yliopiston rehtorina vuosina 1989–1995. Vuosina 2003–2008 Mjøs oli Nobelin rauhanpalkinnon saajan valitsevan Norjan Nobel-komitean puheenjohtaja. Hänelle on myönnetty Suomen Leijonan ritarikunnan komentajan risti. 

## Lähteet
Jalkaväkirykmentti 31 (jatkosota)

**Jalkaväkirykmentti 31** (**JR 31**) oli Suomen puolustusvoimien 14. divisioonan joukkoyksikkö jatkosodassa. Rykmentin perusti Maanselän sotilaslääni.

## Perustaminen
*Esikunta
*I pataljoona (I/JR 31)
*II pataljoona (II/JR 31)
*III pataljoona (III/JR 31)
*13. komppania eli kranaatinheitinkomppania (13./JR 31)
*14. komppania eli tykkikomppania (14./JR 31)
*Kolonna (Kol./JR 31)

Rykmentti sai perustettaessa lähes määrävahvuuksien mukaisen varustuksen.

## Lakkauttaminen
Rykmentti lakkautettiin puolustusvoimien muuttaessa divisioonien organisaatiota 13. huhtikuuta 1942. Kolmannesta pataljoonasta muodostettiin erillinen pataljoona 24, joka osallistui muun muassa heinä-elokuussa 1944 Ilomantsin taistelussa.

## Komentajat
Rykmentinkomentajana oli perustamisesta 18. kesäkuuta 1941 lakkauttamiseen 13. huhtikuuta 1942 everstiluutnantti (everstiksi 13. huhtikuuta 1942) Frans Ilomäki, joka ylennettiin lakkauttamispäivänä everstiksi.

## Lähteet
*

### Viitteet

## Aiheesta muualla
*